CIMBT เศร้า! ปี 59 พลิกขาดทุน 629.53 ลบ. เหตุตั้งสำรองฯเพิ่ม
CIMBT เศร้า! ปี 59 พลิกขาดทุน 629.53 ลบ. จากปีก่อนกำไร 1.05 พันลบ. เหตุตั้งสำรองฯเพิ่ม
20 ม.ค. 2560

ธนาคาร ซีไอเอ็มบี ไทย จำกัด (มหาชน) หรือ CIMBT รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย) มีผลขาดทุนสุทธิ 629.53 ล้านบาท หรือขาดทุนสุทธิ 0.03 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 1.05 พันล้านบาท หรือมีกำไรสุทธิ 0.05 บาทต่อหุ้น
โดยผลการดำเนินงานในช่วงดังกล่าวพลิกขาดทุนเนื่องจากการเพิ่มขึ้นในสำรองหนี้สงสัยจะสูญร้อยละ 66.6 ซึ่งการตั้งสำรองที่สูงขึ้นนั้นมาจากการเพิ่มขึ้นของสินเชื่อที่ไม่ก่อให้เกิดรายได้ของบางกลุ่มอุตสาหกรรมในระหว่างปีประกอบกับภาวะเศรษฐกิจที่อยู่ในระยะฟื้นตัว ขณะที่บริษัทมีรายได้อื่นลดลง 37.7%